Mis puutub minu kompetentsusse koolifüüsikas, siis, tänan küsimast - kui mulle antakse ülesanne, mis nõuab Newtoni mehhaanikavõrrandite  rakendamist, siis saan hakkama. Nagu ka lihtsama kvantarvutusega. Ma ei ole füüsik. Minu kirjutise sihiks oli panna TEOLOOGE mõtlema, enne kui nad täppishäälestus-väidetega lehvitama hakkavad. Kuid, nagu öeldud - Ovendeni argument ei ole füüsikaline, see on füüsika suhtes metatasandilt esitatud. Ja ma pole kuulnud, et metatasandi argumendid peaksid olema redutseeritavad piiritletud rakenduspiirkonnaga üksikteooriaist pärit võrrandeile.